Bolest
Dobrý deň existuje nejaký liek na bolesť ako je napr. Aulin ale taký ktorý nie je na predpis ? 
Dakujem za odpoved
Dobrý deň.
Ďakujeme za Vašu otázku.
Liek Aulin obsahuje liečivo nimesulid, ktoré tlmí bolesť a zápal. Používa sa na liečbu prudkej bolesti a liečbu menštruačných bolestí. Predtým, ako lekár predpíše AULIN, zhodnotí možné prínosy tohto lieku oproti riziku vzniku vedľajších účinkov.
Adekvátna náhrada spomedzi voľnopredajných prípravkov neexistuje. K dispozíci máme lieky s obsahom účinných látok ako sú ibuprofen, diklofenak, kyselina acetylsalicylová, naproxen, prípadne paracetamol, ktorý však nedokáže tlmiť zápal.
Na trhu sú dostupné aj lieky obsahujúce rôzne kombinácie liečiv, pre zvýšenie účinku a súčasne zníženie rizika vzniku vedľajších účinkov.
Vzhľadom na to, že neuvádzate žiadne bližšie informácie o lokalizácii, intenzite, type bolesti a dĺžke jej trvania, neviem Vám vybrať adekvátny prípravok. Z tohto dôvodu odporúčam navštíviť najbližiu kamennú lekáreň Dr. Max, kde Vám naši kolegovia po doplnení potrebných informácií, odporúčia vhodný produkt.
Prajem pekný zvyšok dňa.
S pozdravom
Mgr. Barbora Bičanovská